CELEX: 32006R0208
Language: mt
Date: 2006-02-07 00:00:00
Title: Regolament tal-Kummissjoni (KE) Nru 208/2006 tas- 7 ta' Frar 2006 li jemenda l-Annessi VI u VIII tar-Regolament (KE) Nru 1774/2002 tal-Parlament Ewropew u tal-Kunsill fir-rigward ta' livelli stabbiliti għall-ipproċessar għall-impjanti tal-bijogass u ta' l-ikkompostjar u r-rekwiżiti għad-demel Test b'rilevanza għaż-ŻEE

5.12.2008           MT             Il-Ġurnal Uffiċjali ta’ l-Unjoni Ewropea                          553

32006R0208

8.2.2006                        IL-ĠURNAL UFFIĊJALI TA’ L-UNJONI EWROPEA                          L 36/25

                   REGOLAMENT TAL-KUMMISSJONI (KE) Nru 208/2006

                                           tas-7 ta’ Frar 2006

     li jemenda l-Annessi VI u VIII tar-Regolament (KE) Nru 1774/2002 tal-Parlament
    Ewropew u tal-Kunsill fir-rigward ta’ livelli stabbiliti għall-ipproċessar għall-impjanti
                  tal-bijogass u ta’ l-ikkompostjar u r-rekwiżiti għad-demel

                                     (Test b’rilevanza għaż-ZEE)

IL-KUMMISSJONI TAL-KOMUNITAJIET EWOPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 1774/2002 tal-Parlament Ewropew u tal-Kunsill
tat-3 ta’ Ottubru 2002 li jippreskrivi regoli tas-saħħa li jirrigwardaw prodotti sekondarji ta' l-
annimali mhux maħsuba għal konsum tal-bniedem1, u b’mod partikolari l-Artikolu 32 (1)
tiegħu,

Billi:

(1)        Ir-Regolament Nru 1774/2002 jipprevedi miżuri biex jiġi żgurat li d-demel u l-prodotti
           minnu huma użati jew mormija b’tali mod lim ma jkunux ta’ riskju għa—saħħa
           pubblika jew ta’ l-annimali.

(2)        Il-Kapitolu II ta’ l-Anness VI tar-Regolament (KE) Nru 1774/2002 jistabbilixxi
           ħtiġijiet speċifiċi għall-approvjazzjoni ta’ impjanti tal-bijogass u ta’ l-ikkompostjar li
           jużaw prodotti sekondarji ta’ l-annimali.

(3)        Wara l-opinjoni ta’ l-Awtorità Ewropea dwar is-Sikurezza ta’ l-Ikel (EFSA) tas-7 ta’
           Settembru 2005 dwar is-sikurezza vis-à-vis ir-riskji bijoloġiċi tal-livelli stabbiliti, ta’
           trattament tal-bijogass u l-ikkompostjar tal-prodotti sekondarji ta’ l-annimali jixraq li
           jiġi emendat il-Kapitolu II ta’ l-Anness VI tar-Regolament (KE) Nru 1774/2002 billi
           tiġi permessa l-awtorizzazzjoni ta’ parametri oħra għall-proċessi.

(4)        Il-Kapitolu III ta’ l-Anness VIII tar-Regolament (KE) Nru 1774/2002 jistabbilixxi
           rekwiżiti għad-demel, demel ipproċessat u prodotti mid-demel ipproċessat u jistipula l-

1
           ĠU L 273, 10.10.2002 , p. 1 Regolament kif l-aħħar emendat mir-Regolament tal-Kummissjoni (KE)
           Nru 416/2005 (ĠU L 66, 2.3.2005, p. 10).
 ---pagebreak--- 554           MT            Il-Ġurnal Uffiċjali ta’ l-Unjoni Ewropea              5.12.2008

      parametri ta’ pproċessar u kontroll li d-demel għandu jgħaddi minnhom sabiex
      jissodisfa r-rekwiżiti għad-demel ipproċessat u l-prodotti mid-demel ipproċessat.

(5)   Wara l-opinjoni ta’ l-EFSA tas-7 ta’ Settembru 2005 dwar is-sikurezza bijoloġika tat-
      trattament tad-demel bis-sħana, jixraq li jiġu emendati r-rekwiżiti relevanti tal-
      Kapitolu III ta’ l-Anness VIII sabiex titqies dik l-opinjoni.
 ---pagebreak--- 5.12.2008      MT             Il-Ġurnal Uffiċjali ta’ l-Unjoni Ewropea                 555

(6)    Ir-Regolament (KE) Nru 1774/2002 għandu għalhekk jiġi emendat skond dan.

(7)    Il-miżuri previsti f'dan ir-Regolament huma fi qbil ma' l-opinjoni tal-Kumitat
       Permanenti dwar il-Katina Alimentari u s-Saħħa ta' l-Annimali,

ADOTTAT DAN IR-REGOLAMENT:

                                           Artikolu 1

L-Annessi VI u VIII tar-Regolament (KE) Nru 1774/2002 huma emendati skond l-Anness ma'
dan ir-Regolament.

                                           Artikolu 2

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-
Ġurnal Uffiċjali ta' l-Unjoni Ewropea.

Għandu japplika mill-1 ta' Jannar 2006. Madankollu, ir-rekwiżiti fl-Anness VI, Kapitolu II,
punt C(13a) u fl-Anness VII, Kapitolu III, punt (II)(A)(5)(c) tar-Regolament (KE) Nru
1774/2002 għandhom japplikaw mil-1 ta’ Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 7 ta’ Frar 2006.

                                              Għall-Kummissjoni
                                              Markos KYPRIANOU
                                              Membru tal-Kummissjoni
 ---pagebreak--- 556            MT                Il-Ġurnal Uffiċjali ta’ l-Unjoni Ewropea                 5.12.2008

                                               ANNESS

L-Anness VI u VIII tar-Regolament (KE) Nru 1774/2002 huma emendati kif ġej:

(1)     Fl-Anness VI, il-Kapitolu II huwa emendat kif ġej:

        (a)   Il-Punti A(1) u (2) huwa sostitwit b'dan li ġej:

              ‘1.   Impjant tal-bijogass għandu jkun mgħammar bi:

                    (a)   unità ta' pasturizzazzjoni/iġenizzazzjoni, li ma jistax jiġi bypassed,
                          bi:

                          (i)      installazzjonijiet għall-monitoraġġ tat-temperatura kontra l-
                                   ħin;

                          (ii)     mezzi ta' rekordjar biex jiġu rrekordjati b'mod kontinwu r-
                                   riżultati tal-qisien imsemmija f’ (i); u

                          (iii) sistema adegwata sikura biex tipprevjeni sħana insuffiċjenti;

                    (b)   faċilitajiet adegwati għat-tindif u d-diżinfettar ta' vetturi u
                          kontenituri     malli    jitilqu   mill-impjant      tal-bijogass.
                          Madankollu, unità ta' pasturizzazzjoni/iġenizzazzjoni mhijiex
                          mandatorja għall-impjanti tal-bijogass li jittrasformaw biss

                          (i)      prodotti sekondarji ta' l-annimali li jkunu għaddew mill-
                                   Metodu 1 ta' l-ipproċessar.

                          (ii)     Materjal tal-kategorija 3 li jkun għadda                  minn
                                   pasturizzazzjoni/iġenizzazzjoni x’imkien ieħor ; jew

                          (iii) prodotti sekondarji ta' l-annimali li jistgħu jintużaw bħala
                                materja prima mingħajr proċessar.

                          Jekk l-impjant tal-bijogass jinsab fi stabbiliment fejn jinżammu l-
                          annimali u ma jużax biss id-demel li ġej minn dawn l-annimali, l-
                          impjant għandu jkun distanza xierqa ‘l bogħod miż-żona fejn
                          jinżammu dawn l-annimali u f’kull każ għandu jkun hemm firda
                          fiżika totali bejn dan l-impjant u dawk l-annimali u l-għalf u l-friex
                          tagħhom, u fejn meħtieġ b’xatba li tifred.

              2.    Impjant ta’ l-ikkompostjar għandu jkun mgħammar bi:

                    (a)   reattur ta' fejn isir il-kompost magħluq, li ma jistax jiġi bypassed,
                          bi:(i) installazzjonijiet għall-monitoraġġ tat-temperatura kontra l-
                                 ħin;
 ---pagebreak--- 5.12.2008          MT                Il-Ġurnal Uffiċjali ta’ l-Unjoni Ewropea                    557

                              (ii)     mezzi ta' rekordjar biex jiġu rrekordjati b'mod kontinwu r-
                                       riżultati tal-qisien imsemmija f’ (i); u

                              (iii) sistema adegwata sikura biex tipprevjeni sħana insuffiċjenti;

                        (b)   faċilitajiet adegwati għat-tindif u d-diżinfettar ta' vetturi u
                              kontenituri li jittrasportaw prodotti sekondarji ta' l-annimali mhux
                              trattati.

                              Madankollu, tipi oħra ta’ sistemi ta’ l-ikkompostjar jistgħu jiġu
                              permessi sakemm:

                              (i)      jiżguraw li jkun hemm miżuri xierqa għal kontra l-ġrieden u
                                       annimali oħra li jagħmlu l-ħsara

                              (ii)     ikunu ġestiti b’mod li l-materjal kollu fis-sistema jilħaq il-
                                       parametri meħtieġa tal-ħin u tat-temperatura, inkluż, fen
                                       xieraq, monitoraġġ kontinwu tal-parametri;

                              (iii) jikkonformaw mar-rekwiżiti l-oħra kollha ta’ dan ir-
                                    Regolament.

                              Jekk l-impjant ta’ l-ikkompostjar jinsab fi stabbiliment fejn
                              jinżammu l-annimali u ma jużax biss id-demel li ġej minn dan l-
                              annimali, l-impjant għandu jkun distanza xierqa ‘l bogħod miż-
                              żona fejn jinżammu dawn l-annimali u f’kull każ għandu jkun
                              hemm firda fiżika totali bejn dan l-impjant u dawk l-annimali u l-
                              għalf u l-friex tagħhom, u fejn meħtieġ b’xatba li tifred.’

            (b)   Il-punt B(11) huwa sostitwit b'dan li ġej:

                  ‘11   Ir-residwi tad-diġestjoni u l-kompost jridu jiġu mmaneġġjati u maħżuna
                        fl-impjant rispettiv tal-bijogass jew ta’ l-ikkompostjar b'tali mod li
                        jipprekludu kontaminazzjoni mill-ġdid.

            (c)   Il-punt C(12) huwa sostitwit b'dan li ġej:

                  ‘12   Materjal ta' Kategorija 3 użat bħala materja prima f'impjant tal-bijogas
                        mgħammar b'unità ta' pasturizzazzjoni/iġenizzazzjoni jrid jiġi sottomess
                        għar-rekwiżiti minimi li ġejjin:

                        (a)   id-daqs massimu tal-partikoli qabel ma jidħol fl-unità: 12 mm;

                        (b)   it-temperatura minima fil-materjal kollu fl-unità: 70 °C; u

                        (c)   il-ħin minimu fl-unità mingħajr interruzzjoni: 60 minuta.

                        Madankollu, ħalib, kolostri u prodotti tal-ħalib tal-kategorija 3 jistgħu
                        jintużaw mingħajr pasturizzazzjoni/iġenizzazzjoni bħala materja prima
                        f'impjant tal-bijogass, jekk l-awtorità kompetenti ma tqisx li jippreżentaw
                        riskju ta’ tixrid ta’ xi marda serja li tittieħed.
 ---pagebreak--- 558          MT                Il-Ġurnal Uffiċjali ta’ l-Unjoni Ewropea                  5.12.2008

      (d)   Il-punt C(13) huwa sostitwit b'dan li ġej:

            ‘13   Materjal ta' Kategorija 3 użat bħala materja prima f'impjant fejn isir il-
                  kompost irid jiġi sottomess għar-rekwiżiti minimi li ġejjin:

                  (a)   id-daqs massimu tal-partikoli qabel ma jidħol fl-unità: 12 mm;

                  (b)   it-temperatura minima fil-materjal kollu fir-reattur: 70 °C; u

                  (c)   il-ħin minimu fil-materjal kollu f'temperatura ta’ 70 °C (il-materjal
                        kollu) 60 minuta.

      (e)   Il-Punt C (13a) li ġej jiżdied:

            ‘13a Madankollu, l-awtorità kompetenti tista’ tawtorizza l-użu ta’ parametri
                 standardizzati oħra għall-proċessi sakemm l-applikant juri li dawn il-
                 parametri jiżguraw il-minimizzazzjoni tar-riksji bijoloġiċi. Dan għandu
                 jinkludi validazzjoni, li għandha titwettaq skond il-punti (a) sa (f):

                  (a)   Identifikazzjoni u analiżi tal-perikli possibbli, inkluż l-impatt tal-
                        materjal li jiddaħħal, ibbażati fuq definizzjoni sħiħa tal-
                        kundizzjonijiet ta’ l-ipproċessar.

                  (b)   Valutazzjoni tar-riskju, li tevalwa kif jitwettqu fil-prattika l-
                        kundizzjonijiet speċifiċi għall-ipproċessar imsemmija f’ (a)
                        f'kundizzjonijiet normali u atipiċi.

                  (c)   Validazzjoni tal-proċess mixtieq permezz tal-kejl tat-tnaqqis tal-
                        vijabbiltà/l-infettività ta’:

                        (i)      organiżmi indikaturi endoġeni waqt il-proċess, fejn l-
                                 indikatur huwa:

                                 –      konsistentement preżenti fil-materja prima f’għadd
                                        kbir,

                                 –      mhux inqas reżistenti għall-aspetti letali tal-proċess ta’
                                        trattament, iżda wkoll mhux sinifikatament aktar
                                        reżistenti mill-patoġeni li għalihom qed jintuża sabiex
                                        jiġu mmonitorjati,

                                 –      relattivament faċli biex tikkwantifikah u relattivament
                                        faċli biex tidentifikah u tikkonfermah;

                        jew

                        (ii)     (waqt l-esponiment) organiżmu jew vajrus għat-testijiet li
                                 jkun karatterizzat sew, introdott f’test body xieraq fil-materjal
                                 tal-bidu
 ---pagebreak--- 5.12.2008          MT                Il-Ġurnal Uffiċjali ta’ l-Unjoni Ewropea                          559

                        (d)   Il-validazzjoni tal-proċess imsemmi f’ (c) għandu juri li l-proċess
                              jilħaq it-tnaqqis kumplessiv tar-riskju li ġej:

                              (i)      għal proċessi kimiċi u termali bi:

                                       –      tnaqqis ta’ 5 log10 ta’ Enterococcus faecalis jew
                                              Salmonella Senftenberg (775W, H2S negative);

                                       –      tnaqqis ta’ l-infectivity titre ta’ vajrusis termoreżistenti
                                              bħall-parovirus b'mill-inqas 3 log10, kull meta jkunu
                                              identifikati bħala periklu rilevanti;

                              u

                              (ii)     fir-rigward ta’ proċessi kimiċi wkoll bi:

                                       –      tnaqqis ta’ parassiti reżistenti bħall-bajd ta’ l-ascaris sp.
                                              b’mill-inqas 99,9 % (3 log10) ta’ l-istadji vijabbli.

                        (e)   It-tfassil ta’ programm ta’ kontroll komplut li jinkludi l-proċeduri
                              għall-monitoraġġ ta’ kif jaħdmu l-proċessi msemmija f’ (c).

                        (f)   Miżuri li jiżguraw il-monitoraġġ u s-superviżjoni kontinwi tal-
                              parametri relevanti tal-proċess stabbiliti fil-programm ta’ kontroll
                              meta l-impjant ikun qed jitħaddem.

                              Deattalji dwar il-parametri relevanti tal-proċess użati f’impjant tal-
                              bijogass jew ta’ l-ikkompostjar kif ukoll punti kritiċi ta’ kontroll
                              oħra għandhom jiġu rrekordjati u miżmuma sabiex is-sid, l-
                              operatur jew ir-rappreżentant tagħhom u l-awtorità kompetenti
                              jkunu jistgħu jimmonitorjaw it-tħaddim ta’ l-impjant. Ir-rekords
                              jridu jkunu disponibbli għall-awtorità kompetenti jekk din
                              titlobhom.

                              L-informazzjoni marbuta ma’ proċess awtorizzat taħt dan il-punt
                              trid tkun disponibbli għall-Kummissjoni jekk din titlobha.

            (f)   F’ punt C (14), il-punt (b) għandu jinbidel b'dan li ġej:

                  ‘(b) tqis li r-residwi jew il-kompost huma materjal mhux ipproċessat.’

            (g)   Il-punt D(15) huwa sostitwit b'dan li ġej:

                  ‘15   Kampjuni tar-residwi ta' diġestjoni jew kompost meħuda matul jew eżatt
                        wara l-ipproċessar fl-impjant tal-bijogass jew fejn isir il-kompost iridu
                        jikkonformaw mal-livelli stabbiliti li ġejjin:

                        Escherichia coli: n = 5, c = 1, m = 1000, M = 5000 f’ 1 g;

                        jew
 ---pagebreak--- 560          MT               Il-Ġurnal Uffiċjali ta’ l-Unjoni Ewropea                 5.12.2008

                  Enterococaceae: n = 5, c = 1, m = 1000, M = 5000 f’ 1 g;

                  u

                  Kampjuni tar-residwi ta' diġestjoni jew kompost meħuda matul jew ma' l-
                  irtirar mill-ħażna fl-impjant tal-bijogass jew fejn isir il-kompost iridu
                  jikkonformaw mal-livelli stabbiliti li ġejjin:Salmonella: assenza f’25 g: n
                         = 5; c = 0; m = 0; M = 0

                  fejn:

                  n=      in-numru ta' kampjuni li jridu jiġu ttestjati;m = il-valur threshold
                          għan-numru ta' batterji; ir-riżultat huwa kkunsidrat sodisfaċenti
                          jekk in-numru ta' batterji fil-kampjuni kollha ma jaqbiżx m;

                  M = il-valur massimu għan-numru ta' batterji; ir-riżultat huwa
                      kkunsidrat mhux sodisfaċenti jekk in-numru ta' batterji f’wieħed
                      jew iktar mill-kampjuni jkun M jew iktar; u

                  c=      numru ta' kampjuni li n-numru ta' batterji tagħhom jista' jkun ta'
                          bejn m u M, il-kampjun jibqa' jiġi kkunsidrat aċċettabbli jekk in-
                          numru ta' batterji tal- kampjuni l-oħra huwa m jew inqas.

                  Residwi tad-diġestjoni jew kompost, li ma jikkonformawx mar-rekwiżiti
                  stabbiliti f’dan il-Kapitolu għandhom jiġu pproċessati mill-ġdid, fil-każ
                  tas-Salmonella ttrattati jew mormija skond l-istruzzjonijiet ta’ l-awtorità
                  kompetenti.

(2)   Fl-Anness VIII, il-Kapitolu III huwa emendat kif ġej:

      (a)   Il-punt II.A.(5) huwa sostitwit b'dan li ġej:

            ‘5.   It-tqegħid fis-suq ta' demel ipproċessat u prodotti mid-demel ipproċessat
                  huwa soġġett għall-kondizzjonijiet stabbiliti fil-punti (a) sa (e):

                  (a)     Iridu jiġu minn impjant tekniku, impjant tal-bijogass jew impjant
                          fejn isir il-kompost approvat mill-awtorità kompetenti bi qbil ma'
                          dan ir-Regolament;

                  (b)     Iridu jkunu ġew soġġetti għal proċess tat-trattament tas-sħana ta'
                          mill-inqas 70°Ċ għal mill-inqas 60 minuta u għandhom ikunu ġew
                          soġġetti għal tnaqqis f’batterji li jiffurmaw l-ispori u l-formazzjoni
                          tossika.
 ---pagebreak--- 5.12.2008   MT                Il-Ġurnal Uffiċjali ta’ l-Unjoni Ewropea                         561

                 (c)   Madankollu, l-awtorità kompetenti tista’ tawtorizza l-użu ta’
                       parametri standardizzati oħra għall-proċessi differenti minn dawk
                       deskritti f’ (b) sakemm applikant juri li dawn il-parametri jiżguraw
                       il-minimizzazzjoni tar-riskji bijoloġiċi. Dan għandu jinkludi
                       validazzjoni, li għandha titwettaq kif ġej:

                       (i)      Identifikazzjoni u analiżi tal-perikli possibbli, inkluż l-impatt
                                fuq il-materjal użat, ibbażati fuq definizzjoni sħiħa tal-
                                kundizzjonijiet ta’ l-ipproċessar u valutazzjoni tar-riskju, li
                                jevalwaw kif jintlaqħu fil-prattika l-kundizzjonijiet speċifiċi
                                ta’ l-ipproċessar f’sitwazzjonijiet normali u atipiċi.

                       (ii)     Il-validazzjoni tal-proċess previst

                       (ii-1) billi jitkejjel it-tnaqqis tal-vijabbiltà/l-infettività ta’ organiżmi
                              indikaturi endoġeni waqt il-proċess, fejn l-indikatur huwa:

                                –      konsistentement preżenti fil-materja prima f’għadd
                                       kbir,

                                –      mhux inqas reżistenti għall-aspetti letali tal-proċess ta’
                                       trattament, iżda wkoll mhux sinifikatament aktar
                                       reżistenti mill-patoġeni li għalihom qed jintuża sabiex
                                       jiġu mmonitorjati,

                                –      relattivament faċli biex tikkwantifikah u relattivament
                                       faċli biex tidentifikah u tikkonfermah;

                       jew

                       (ii-2) bil-kejl tat-tnaqqis tal-vijabilità/infettività, waqt l-
                              esponiment, ta’ organiżmu jew vajrus għat-testijiet li jkun
                              karatterizzat sew, introdott f’test body xieraq fil-materjal tal-
                              bidu

                       (iii) Il-validazzjoni msemmija fil-punt (ii) trid turi li l-proċess
                             jilħaq it-tnaqqis tar-riskju kumplessiv li ġej:

                                –      għal proċessi kimiċi u termali permezz tat-tnaqqis ta’
                                       Enterococcus faecalis b’mill-inqas 5 log10 u bi tnaqqis
                                       ta’ l-infectivity titre ta’ vajrusis termoreżistenti bħall-
                                       parvovirus, meta jiġu indentifikati bħala periklu
                                       rilevanti, b’mill-inqas 3 log10 ;

                                –      għal proċessi kimiċi wkoll bit-tnaqqis ta’ parassiti
                                       reżistenti bħall-bajd ta’ l-ascaris sp. b’mill-inqas
                                       99.9 % (3 log10) ta’ l-istadji vijabbli.
 ---pagebreak--- 562   MT               Il-Ġurnal Uffiċjali ta’ l-Unjoni Ewropea                5.12.2008

                 (iv) It-tfassil ta’ programm ta’ kontroll komplut li jinkludi l-
                      proċeduri għall-monitoraġġ tal-proċess.

                 (v)     Miżuri li jiżguraw il-monitoraġġ u s-superviżjoni kontinwi
                         tal-parametri relevanti tal-proċess stabbiliti fil-programm ta’
                         kontroll meta l-impjant ikun qed jitħaddem.

                 Dettalji dwar il-parametri relevanti tal-proċess użati f’impjant kif
                 ukoll punti kritiċi ta’ kontroll oħra għandhom jiġu rrekordjati u
                 miżmuma sabiex is-sid, l-operatur jew ir-rappreżentant tagħhom u
                 l-awtorità kompetenti jkunu jistgħu jimmonitorjaw it-tħaddim ta’ l-
                 impjant. Ir-rekords jridu jkunu disponibbli għall-awtorità
                 kompetenti jekk din titlobhom.

                 L-informazzjoni marbuta ma’ proċess awtorizzat taħt dan il-punt
                 trid tkunu disponibbli għall-Kummissjoni jekk din titlobha.

           (d)   Kampjuni rappreżentattivi tad-demel meħuda matul jew eżatt wara
                 l-ipproċessar fl-impjant sabiex jiġi mmonitorjat il-proċess iridu
                 jikkonformaw mal-livelli stabbiliti li ġejjin:

                 Escherichia coli: n = 5, c = 5, m = 0, M = 1000 f’ 1 g;

                 jew

                 Enterococaceae: n = 5, c = 5, m = 0, M = 1000 f’ 1 g;

                 u

                 Kampjuni rappreżentattivi tad-demel meħuda matul jew ma' l-
                 irtirar mill-ħażna fl-impjant tekniku, tal-bijogass jew fejn isir il-
                 kompost iridu jikkonformaw mal-livelli stabbiliti li ġejjin:

                 Salmonella: assenza f’25 g: n = 5; c = 0; m = 0; M = 0

                 fejn:

                 n=      in-numru ta' kampjuni li jridu jiġu ttestjati;

                 m = il-valur threshold għan-numru ta' batterji; ir-riżultat huwa
                     kkunsidrat sodisfaċenti jekk in-numru ta' batterji fil-kampjuni
                     kollha ma jaqbiżx m;

                 M = il-valur massimu għan-numru ta' batterji; ir-riżultat huwa
                     kkunsidrat mhux sodisfaċenti jekk in-numru ta' batterji
                     f’kampjun wieħed jew iktar ikun M jew iktar; u
 ---pagebreak--- 5.12.2008   MT                Il-Ġurnal Uffiċjali ta’ l-Unjoni Ewropea                           563

                       c=       numru ta' kampjuni li n-numru ta' batterji tagħhom jista' jkun
                                ta' bejn m u M, il-kampjun jibqa' jiġi kkunsidrat aċċettabbli
                                jekk in-numru ta' batterji tal- kampjuni l-oħra huwa m jew
                                inqas.

                       Demel ipproċessat jew prodotti tad-demel ipproċessat li ma
                       jikkonformawx mar-rekwiżiti msemmija fuq għandhom jitiqesu
                       bħala mhux ipproċessati;
                 (e)
                       Iridu jinħażnu bmod li darba li jkunu pproċessati, il-
                       kontaminazzjoni jew l-infezzjoni sekondarja u l-indewwa jkunu
                       minimizzati.Għalhekk iridu jinħażnu fi:
                       (i)      sajlows issiġillati sewwa u iżolati, jew

                       (ii)     pakketti ssiġillati tajjeb (boroż tal-plastik jew ‘big bags').